**Vzor kúpnej zmluvy**

uzatvorená podľa § 409 a nasledujúcich Obchodného zákonníka

**I.**

**Zmluvné strany**

**Predávajúci: Názov predávajúceho**

**Sídlo:**

**IČO:**

**IČ DPH:**

**Bank. spojenie:**

**Číslo účtu:**

**Štatutárny zástupca:**

**(ďalej len predávajúci)**

**a kupujúci:** **Bratislavské regionálne ochranárske združenie,**

**Sídlo**: Na Riviére 7/A, 841 04 Bratislava

**IČO**: 31771815

**DIČ**: 2021575028

**Bank. spojenie:** VÚB banka, a.s.

**Číslo účtu:** SK85 0200 0000 0037 6214 5357

**Štatutárny zástupca**: RNDr. Pavol Surovec, výkonný riaditeľ

**(ďalej len „kupujúci“)**

**II.**

**Úvodné ustanovenie**

2.1. Predmetom tejto kúpnej zmluvy je predaj a kúpa manipulátora, ktorý je určený na zabezpečenie aktivít projektu **LIFE19 NAT/SK/000895 Ochrana endemických druhov a biotopov suchých trávnikov v kontaktnej zóne Panónskeho a Alpského bioregiónu.**

2.2 Predávajúci sa touto zmluvou zaväzuje dodať kupujúcemu tovar vymedzený v Článku III a Prílohe č. 1 tejto zmluvy a previesť na neho vlastnícke právo na tento tovar a kupujúci sa zaväzuje tento tovar kúpiť.

2.3 Podkladom pre uzavretie tejto zmluvy je cenová ponuka predávajúceho zo dňa ..................., ktorá je výsledkom verejného obstarávania na predmetný tovar a ktorá tvorí Prílohu č. 1 tejto zmluvy.

**III.**

**Predmet zmluvy**

3.1 Predmetom tejto kúpnej zmluvy je predaj a kúpa manipulátora, ktorý je určený na zabezpečenie aktivít projektu **„LIFE19 NAT/SK/000895 Ochrana endemických druhov a biotopov suchých trávnikov v kontaktnej zóne Panónskeho a Alpského bioregiónu.“** Presný opis predmetu kúpnej zmluvy je uvedený v prílohe č. 1 tejto zmluvy.

* 1. Miestom dodania manipulátora je Veľký Lél 819, 946 12 Zlatná na Ostrove.
  2. Kontaktnou osobou na prebratie tovaru je za kupujúceho Mgr. Katarína Klimová, [klimova@broz.sk](mailto:klimova@broz.sk), + 421 903 046 540 alebo iná poverená osoba kupujúceho.
  3. Kontaktnou osobou na odovzdanie tovaru je za predávajúceho ........................meno/mail/telefón.

**IV**

**Práva a povinnosti**

4.1 Predávajúci zodpovedá za to, že predmet tejto zmluvy zodpovedá špecifikácii uvádzanej v Článku III tejto zmluvy a Prílohe č.1.

4.2 Predávajúci sa zaväzuje splniť všetky povinnosti súvisiace s predajom a kúpou manipulátora, ktoré vyplývajú z platných právnych predpisov.

4.3 Kupujúci vyhlasuje, že je oboznámený so stavom predmetu kúpnej zmluvy.

4.4 Prepravu tovaru z miesta predaja na miesto dodania zabezpečí predávajúci.

4.5 Predávajúci je povinný doručiť tovar najneskôr do 31.03.2021.

**V.**

**Kúpna cena a jej splatnosť**

* 1. Za dodanie tovaru uvedeného v Článku III, sa kupujúci zaväzuje zaplatiť kúpnu cenu v celkovej výške **.............. eur bez DPH a ....................eur s DPH** ako výsledok verejného obstarávania na predmetný tovar.
  2. Kúpnu cenu podľa bodu 5.1 tohto článku sa kupujúci zaväzuje zaplatiť v lehote splatnosti na základe vystavenej faktúry od predávajúceho v lehote do 30 dní od doručenia nakupovaného tovaru a vystavenej faktúry za nakupovaný tovar. je možné fakturovať aj čiastkovo, za jednotlivé stroje samostatne.

**VI.**

**Povinnosti predávajúceho a záručný servis**

6.1 Predávajúci je povinný dodať predmetný tovar v dohodnutom rozsahu, v akosti a vyhotovení, ktoré zodpovedá účelu použitia a spĺňa kvalitatívne parametre podľa príslušných platných noriem.

6.2 Predávajúci je povinný odovzdať príjemcovi tovaru doklady, ktoré sú potrebné na prevzatie a užívanie tovaru.

6.3 Predávajúci je povinný obratom písomne oznámiť kupujúcemu všetky príčiny, ktoré môžu ohroziť plnenie predmetu tejto zmluvy zo strany výrobcu, na základe písomného oznámenia výrobcu. V tomto prípade je povinný navrhnúť náhradné plnenie predmetu zmluvy.

6.4 Predávajúci je povinný do 14 dní po obdržaní reklamácie podať svoje stanovisko k reklamácii.

6.5 Predávajúci sa počas záručnej doby 12 mesiacov od spustenia do prevádzky zaväzuje dodržiavať dohodnuté servisné podmienky:

6.6 Servisný zásah do 48 hodín od nahlásenia poruchy.

**VI.**

**Záverečné ustanovenia**

* 1. Zmeny tejto zmluvy vyžadujú formu písomného očíslovaného dodatku podpísaného oboma zmluvnými stranami.
  2. Táto zmluva nadobúda platnosť dňom podpísania tejto zmluvy obidvoma zmluvnými stranami.
  3. Zmluva bude vystavená v 2 vyhotoveniach, pričom jedno vyhotovenie dostane kupujúci a jedno vyhotovenie dostane predávajúci.
  4. Zmluvné strany prehlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú svoje podpisy.
  5. Predávajúci a kupujúci berú na vedomie, že predmet plnenia podľa tejto Zmluvy je financovaný z prostriedkov Európskej komisie z grantovej schémy LIFE, a preto sa Poskytovateľ zaväzuje strpieť výkon kontroly/auditu/overovania súvisiaceho s poskytovaním Služieb kedykoľvek počas platnosti a účinnosti dohody o grante uzatvorenej medzi Generálnym riaditeľstvom pre životné prostredie Európskej komisie a Objednávateľom (ďalej len „Dohoda o grante“), a to oprávnenými osobami a poskytnúť osobám oprávneným na výkon kontroly/auditu/overovania všetku požadovanú súčinnosť. Je povinný uchovávať všetku dokumentáciu súvisiacu s poskytnutím služby päť rokov od ukončenia platnosti Dohody o grante. Oprávnenými osobami na výkon kontroly/auditu/overovania sú najmä:

1. Ministerstvo životného prostredia SR a ním poverené osoby,
2. Útvar následnej finančnej kontroly a ním poverené osoby,
3. Najvyšší kontrolný úrad SR, Úrad vládneho auditu, Certifikačný orgán (Ministerstvo financií SR) a nimi poverené osoby,
4. Orgán auditu (Ministerstvo financií SR), jeho spolupracujúce orgány a nimi poverené osoby,
5. Splnomocnení zástupcovia Európskej Komisie a Európskeho dvora audítorov,
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktami EU.

6.6 Osoby oprávnené na výkon kontroly uvedené v ods. 1. tohto článku sú v rámci kontroly/auditu/overovania oprávnené najmä, nie však výlučne:

a.) vstupovať do objektov, zariadení, prevádzok, na pozemky a do iných priestorov, ak to súvisí s predmetom kontroly/auditu/overovania na mieste,

b.) požadovať od Objednávateľa a/alebo Poskytovateľa, aby predložil originálne doklady a inú potrebnú dokumentáciu, záznamy dát na pamäťových médiách alebo iné doklady potrebné pre výkon kontroly/auditu/overovania na mieste a ďalšie doklady súvisiace s poskytnutím služby v zmysle požiadaviek oprávnených osôb na výkon kontroly/auditu/overovania na mieste,

c.) oboznamovať sa s údajmi a dokladmi, ak súvisia s predmetom kontroly/auditu/overovania na mieste,

d.) vyhotovovať kópie údajov a dokladov, ak súvisia s predmetom kontroly/auditu/overovania na mieste. Ak to nebude z technického hľadiska a/alebo iného hľadiska možné, oprávnené osoby majú oprávnenie na odňatie údajov, dokladov, výstupov za účelom vyhotovenia kópii. Poskytovateľ je povinný dané oprávnenie strpieť a dokumentáciu vydať. Oprávnená osoba vyhotoví záznam o odňatí, ktorý bude obsahovať údaje o tom, aké údaje, dokumenty, výstupy boli odňaté,

e.) pokiaľ dokumenty, resp. iná podporná dokumentácia bude v inom ako slovenskom jazyku oprávnené osoby môžu žiadať o preklad daných dokumentov, resp. inej podpornej dokumentácie do slovenského jazyka. Poskytovateľ je povinný zabezpečiť preklad požadovaných dokumentov v lehote, ktorú mu určia oprávnené osoby.

6.7Za strpenie výkonu kontroly a poskytnutie súčinnosti pri výkone kontroly neprináleží Poskytovateľovi žiadnaodmena, náhrada ani iné plnenie. Táto povinnosť trvá aj po zániku tejto zmluvy. V prípade zmeny legislatívnych aktov je Poskytovateľ povinný podriadiť sa kontrole príslušných orgánov tak, aby bol dosiahnutý účel sledovaný týmto zmluvným ustanovením. Poskytovateľ je povinný predovšetkým oznámiť nákladovú štruktúru plnenia podľa tejto zmluvy na základe požiadavky Objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu zmluvy. Za účelom preventívneho riešenia problémov spojených s preukazovaním realizácie plnení podľa tejto zmluvy je oprávnený požadovať tieto podklady aj Objednávateľ.

V dňa V dňa

|  |  |
| --- | --- |
| **............................................**  **Názov predávajúceho,**  **Štatutárny zástupca** | **............................................**  **Bratislavské regionálne ochranárske združenie**  **RNDr. Pavol Surovec,**  **Štatutárny zástupca, Výkonný riaditeľ** |

**Príloha č. 1 CP**